大麻镇（嘉兴市）

大麻镇，吳越浙江省嘉兴市桐乡市下辖个一個行政建制镇。

大麻镇，古辰光叫“麻溪”，全镇总面积32.78平方公里，下头有1隻社区、11隻行政村，户籍人口3.7万多人，新居民1.1万人。大麻镇东面搭崇福镇搭界，南面搭海宁市许村镇搭界，西面搭杭州市临平区运河街道搭界，北面搭洲泉镇搭界，京杭大运河、320国道、科洲公路从境内穿过，沪昆高速公路贴牢边丄，是嘉兴搭杭州搭界个场化。

 历史 
大麻有咾南宋个辰光就形成集镇嘚。镇丄原来有德政寺，寺前头有漾，漾当中有墩，传说有麻姑仙子飞到墩丄过，故咾叫麻姑墩。後末来大家搭京杭大运河经过德政寺後头个一段叫作麻溪，镇也以麻溪为名。1945年叫大麻镇，归德清县，1950年划畀崇德县，分大麻、海卸、 湘洋3個乡。1958年，是大麻人民公社，1983年10月份改成大麻乡，1985年12月份撤乡建大麻镇。

 辖区 
隻镇管：大麻社区、海华村、麻溪村、西南村、大庄村、湘漾村、百富村、崇益村、光明村、吉字浜村、永丰村、黎明村

 参考资料